A BIZOTTSÁG 834/2005/EK RENDELETE
(2005. május 31.)
a gabonafélékre járó visszatérítésre alkalmazandó korrekciós tényező módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb módosított, a gabonafélék piacának közös szervezéséről szóló, 2003. szeptember 29-i az 1784/2003/EK tanácsi rendeletre (1) és különösen annak 13. cikk (8) bekezdésére,
mivel:
(1)
A gabonafélékre járó visszatérítésre alkalmazandó korrekciós tényezőt a 820/2005/EK bizottsági rendelet (2) állapította meg.
(2)
A mai napon érvényes cif-árakból és határidős cif felvásárlási árakból adódóan, valamint figyelembe véve a piac előrelátható alakulását, módosítani szükséges a gabonafélékre járó visszatérítés jelenleg érvényben lévő korrekciós tényezőjét.
(3)
A korrekciós tényezőt ugyanazon eljárás szerint kell rögzíteni, mint a visszatérítést. A korrekciós tényező a két rögzítés közötti időszakban módosítható,
ELFOGADTA EZT A RENDELETET:
1. cikk
Az 1784/2003/EGK rendelet 1. cikke (1) bekezdésének a), b) és c) pontjában meghatározott termékek - a maláta kivételével - előzetesen rögzített mértékű export-visszatérítéseire alkalmazandó korrekciós tényező a mellékletnek megfelelően módosul.
2. cikk
Ez a rendelet 2005. június 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 31-én.